OBSAH

[1 StaveniskO 2](#_Toc33623259)

[2 Kapacita a využitie novo navrhnutých objektové zariadenia staveniska (ZS) 2](#_Toc33623260)

[3 Záber pôdneho fondu 2](#_Toc33623261)

[4 Zariadenie Staveniska 3](#_Toc33623262)

[5 Zariadenie Zhotoviteľa 3](#_Toc33623263)

[6 Zásobovanie vodou 4](#_Toc33623264)

[7 Dodávka elektrickej energie 4](#_Toc33623265)

[8 Telekomunikačné prostriedky 4](#_Toc33623266)

[9 Sociálne a hygienické zariadenia 5](#_Toc33623267)

[10 Vypratanie zariadenia Staveniska 5](#_Toc33623268)

[11 Všeobecné Podmienky vykonania Diela 5](#_Toc33623269)

# **StaveniskO**

* 1. Stavenisko v líniovej časti je určené obvodom stavby, ktorý tvorí pracovný pás pre líniové kanalizačné stoky alebo vodovodné vedenia, v našom prípade 6-12 m. V stiesnených pomeroch je určené šírkou komunikácie, pri zásahu trasy kanalizácie alebo vodovodu do porastov kríkov a ojedinelých stromov je šírka 6 m. V miestnych komunikáciách podľa umiestnenia trasy kanalizačných stôk alebo vodovodu je šírka prac. pásu na ½ MK (miestne komunikácie) prípadne na celú MK. V štátnej ceste II. a III. triedy je to ½ vozovky. Stavenisko tvorí pôdny fond pozdĺž štátnej cesty, kraj role, lúky, neplodná pôda, súkromné pozemky, krajnica štátnej cesty.
  2. Stavenisko ČOV sa nachádza na pozemku, ktorý vlastní objednávateľ.
  3. V trase kanalizácie a vodovodu sa nachádzajú podzemné a nadzemné vedenia: telekomunikačné káble (vr. diaľkových), káblové vedenia elektrickej energie NN a VN, káble verejného osvetlenia, plynovody NTL a STL, vodovody, kanalizácia, kalové potrubia, teplovod atď. Pri realizácii objektov bude nutné zohľadniť jestvujúce inžinierske siete a objekty z hľadiska ich ochranných pásiem a práce v nich.
  4. V záujmovom území predmetnej stavby sa okrem ochranných pásiem okolo inžinierskych sietí ďalej nachádzajú tieto ochranné pásma:
     + 1. ochranné pásmo ŽSR;
       2. ochranné pásmo štátnych ciest;
       3. ochranné pásmo vodných tokov.

# **Kapacita a využitie novo navrhnutých objektové zariadenia staveniska (ZS)**

* 1. K obvodu Staveniska sa priraďujú plochy pre výstavbu vo funkcii plôch ZS, skládok materiálu, dočasných skládok zeminy a prístupových plôch. Na ploche stavebného dvora zariadenia staveniska, ktoré zaujíma ucelenú plochu, budú umiestnené objekty zariadenia staveniska, kancelária, skládky stavebného a technologického materiálu.
  2. Z jestvujúcich objektov prevádzkovateľa a Objednávateľa nie je možné pre potreby výstavby s ohľadom na jej priebeh za prevádzky poskytnúť žiadne objekty a zariadenia.
  3. V areáloch ČOV je možné umiestniť dočasnú skladovaciu plochu pre voľne uložený stavebný a potrubný materiál iba po dohode s prevádzkovateľom.

# **Záber pôdneho fondu**

* 1. Pri výstavbe dôjde k trvalému i dočasnému záberu pôdneho fondu.
  2. Trvalý záber bude hlavne pre jednotlivé čerpacie stanice a ČOV.
  3. Dočasný záber bude najmä:
     + 1. pre pracovný pás šírky 3, 6, 12, 15 m;
       2. pre skládky materiálu, dočasné skládky zeminy, plochy pre výstavbu a zariadenie staveniska;
  4. Jednotlivé skládky a medziskládky budú upresnené pred zahájením stavebných prác v jednotlivých obciach za účasti starostov obcí, prevádzkovateľa a príslušného odboru životného prostredia. Nad podzemnými a pod nadzemnými inžinierskymi sieťami môžu byť zriadené iba so súhlasom ich správcu.
  5. Zhotoviteľ zabezpečí priestor pre zariadenie Staveniska na vlastné náklady po dobu trvania výstavby a dobu potrebnú pre vypratanie Staveniska. Zhotoviteľ si zabezpečí akékoľvek a všetky potrebné prevádzkové, sociálne, výrobné a iné zariadenia Staveniska, ktoré môže potrebovať k zhotoveniu Diela. Náklady na prevádzku, údržbu a likvidáciu akéhokoľvek zariadenia Staveniska sú zahrnuté v Zmluvnej cene. Po ukončení prác na príslušnej časti Diela je Zhotoviteľ povinný v lehote do 30 dní odstrániť zo Staveniska (resp. jeho časti) všetky stroje, výrobné zariadenia, materiál, odpady a iné vybavenie Staveniska a uviesť všetky dotknuté komunikácie, pozemky a iný majetok dotknutý realizáciou Diela do pôvodného stavu.

# **Zariadenie Staveniska**

* 1. Zhotoviteľ je povinný:
     + 1. vybaviť potrebné povolenia a ďalšie doklady, potrebné na vybudovanie, prevádzku a zrušenie zariadenia Staveniska.
       2. zabezpečiť počas trvania Zmluvy rokovaciu miestnosť, vybavenú minimálne šiestimi stolmi a stoličkami (24 ks), vrátane jej vykurovania, údržby a upratovania.
       3. zabezpečiť počas trvania Zmluvy miestnosť pre archiváciu dokumentácie stavby vr. dostatočného počtu políc.

# **Zariadenie Zhotoviteľa**

* 1. Zariadenie Zhotoviteľa sa po jeho dopravení na Stavenisko bude považovať za zariadenie a vybavenie určené výhradne na účely výstavby a dokončenie Diela a Zhotoviteľ ho nemôže bez povolenia Dozora Objednávateľa, či už ako celok alebo niektorú jeho súčasť, premiestniť zo stavby na iné miesto.
  2. Zhotoviteľ zodpovedá za ochranu Staveniska a zariadenia Staveniska, ako aj všetkých dodávok, materiálu, zariadení a všetkých jestvujúcich alebo dokončených zariadení, proti vandalom alebo iným neoprávneným osobám.
  3. Objednávateľ nezodpovedá za stratu, resp. poškodenie Zariadenia Zhotoviteľa alebo ostatného vybavenia poskytnutého Zhotoviteľom či jeho subdodávateľmi.
  4. Zhotoviteľ zabezpečí vybudovanie a údržbu vhodných vjazdových a výjazdových komunikácií v priestore objektov všetkých dočasných zariadení.
  5. Okolo všetkých dočasných zariadení Zhotoviteľ zabezpečí bezpečnostný plot z pletiva prevýšený najmenej troma (3) radmi ostnatého drôtu. Oplotenie bude min. 1,8 metra vysoké a bude vybavené uzamykateľnými bránami na každom mieste vjazdu a výjazdu.
  6. Vchody do všetkých budov budú vybavené vhodným vonkajším osvetlením. Všetky hygienické zariadenia budú napojené na vhodný kanalizačný systém alebo riešené iným vhodným spôsobom, ktorý nebude v rozpore s platnou legislatívou.
  7. Počas vykonávania stavebných prác bude Zhotoviteľ udržiavať všetky dočasné zariadenia vhodným spôsobom ku spokojnosti Dozora Objednávateľa.
  8. Zhotoviteľ zabezpečí na vlastné náklady vyhovujúcu rekonštrukciu v prípade zásahu do akýchkoľvek vedení inžinierskych sietí (vodovod, elektrické vedenia, kanalizácia), ktoré prechádzajú cez miesto ktoréhokoľvek provizórneho zariadenia. Rekonštrukcia bude realizovaná k spokojnosti správcu alebo majiteľa dotknutej inižinierskej siete, resp. zainteresovaného subjektu a k spokojnosti Dozora Objednávateľa.
  9. Všetky úkony súvisiace s vyčistením, resp. odstránením porastov musia byť vykonané k spokojnosti Dozoru Objednávateľa pred uložením materiálu v ktoromkoľvek mieste. Výšková kóta všetkých dočasných zariadení musí byť min. 20 cm nad výškou priľahlého jestvujúceho terénu. Povrch musí mať adekvátny sklon, aby bol umožnený adekvátny odtok zrážkových vôd.
  10. Všetky budovy, dočasné zariadenia a povinnosti, využívané pri realizácii stavebného Diela budú po dokončení prác, resp. podľa ďalších pokynov Dozoru Objednávateľa odstránené a dotknuté územie bude podľa potreby riadne vyčistené a upravené.

# **Zásobovanie vodou**

* 1. Všetky náklady na vodu potrebné pre zabezpečenie činnosti technických zariadení, prevádzok, budov a prístrojového vybavenia Zhotoviteľa, obmedzenie resp. ochranu proti prašnosti, usadzovanie zeminy pre zásyp resp. akékoľvek iné použitie potrebné pre riadne ukončenie stavebných prác sa budú považovať za zahrnuté v Zmluvnej cene. Zhotoviteľ nie je oprávnený si nárokovať na žiadne náklady na spotrebovanú, resp. požadovanú vodu.
  2. Miesto napojenia na verejný vodovod a spôsob merania spotreby vody Zhotoviteľ prejedná zo správcom siete.
  3. V lokalitách, kde nie je vybudovaná vodovodná prípojka, Zhotoviteľ zabezpečí dostatočné množstvo fľaškovej pitnej vody z prijateľného zdroja pre všetkých svojich pracovníkov.

# **Dodávka elektrickej energie**

* 1. Všetky náklady súvisiace so spotrebou elektrickej energie, zabezpečením pripojenia/odpojenia, dodávky, príslušného technického vybavenia a zariadení potrebných pre realizáciu výstavby sa budú považovať za zahrnuté do Zmluvnej ceny.
  2. V prípade nedostatku dodávanej elektrickej energie, resp. nemožnosti pripojenia na jestvujúce vedenia elektrického prúdu, Zhotoviteľ zabezpečí na vlastné náklady náhradné zdroje energie (generátory) s dostatočnou kapacitou.
  3. Zhotoviteľ zabezpečí dodávku celkovej potreby elektrickej energie pre účely prevádzky jeho budov, zariadení a technického vybavenia.
  4. Za účelom ochrany stavby a zabezpečenia vhodných pracovných podmienok, Zhotoviteľ zabezpečí provizórne osvetlenie všetkých budov. Osvetlenie bude ponechané v prevádzke až do prevzatia Diela Objednávateľom.
  5. Vchody do všetkých budov budú vybavené vhodným vonkajším osvetlením.
  6. Zhotoviteľ zabezpečí dodávku a inštaláciu prípojok a rozvodu elektrickej energie pomocou stavebných sieťových rozvodov napojených na prenosné skriňové rozvádzače takým spôsobom, aby pripojenie bolo umožnené v požadovaných miestach.

# **Telekomunikačné prostriedky**

* 1. Zhotoviteľ je zodpovedný za vybavenie a zabezpečenie telefónnych prípojok (vrátane možnosti pripojenia na internet) pre zariadenie Staveniska a bude znášať všetky náklady spojené s vybavovaním, pripojením/odpojením, prevádzkou a údržbou všetkých telefónnych liniek vrátane možnosti pripojenia na internet.

# **Sociálne a hygienické zariadenia**

* 1. Šatne a umyvárne budú umiestnené v priestoroch zariadenia Staveniska. Budú dimenzované na maximálny počet pracovníkov v robotníckych profesiách.
  2. Stravovanie a ubytovanie pre jeho zamestnancov zaistí Zhotoviteľ podľa potreby v zariadeniach na trase stavby alebo ich bude riešiť individuálne.
  3. Pre potreby všetkých robotníkov pracujúcich na stavbe, ako aj pre ostatných pracovníkov vykonávajúcich práce resp. poskytujúcich služby súvisiace so stavbou, zabezpečí Zhotoviteľ na Stavenisku provizórne hygienické zariadenia. Hygienické zariadenia budú mať primeranú kapacitu, po dobu výstavby budú riadne udržiavané. V prípade, že budú použité toalety s chemickým spracovaním splaškov, minimálne jeden taký záchod bude poskytnutý pre každých 20 ľudí. Zhotoviteľ zabezpečí používanie takýchto hygienických zariadení všetkými pracovníkmi na Stavenisku.

# **Vypratanie zariadenia Staveniska**

* 1. Po dokončení Diela Zhotoviteľ odstráni zo Staveniska všetko jeho Zariadenie a vybavenie poskytnuté ním, resp. ktorýmkoľvek Subdodávateľom. Všetky budovy, dočasné zariadenia a ostatné zariadenia využívané pri realizácii stavebného Diela budú po dokončení prác, resp. podľa ďalších pokynov Dozoru Objednávateľa, odstránené a dotknuté územie bude podľa potreby riadne vyčistené a upravené do pôvodného stavu.

# **Všeobecné Podmienky vykonania Diela**

* 1. Zhotoviteľ je zodpovedný za to, že Dielo a všetky materiály a Dokumentácia Zhotoviteľa bude vyhovovať Špecifikácií predmetu zákazky, Ponuke Zhotoviteľa, Zmluve a Právnym predpisom.
  2. V rámci vykonania Diela Zhotoviteľ okrem iného vykoná / vybaví / zabezpečí nasledovné:
     + 1. označenie stavby podľa vodoprávneho rozhodnutia,
       2. povolenia na výkopové práce,
       3. užívanie verejného priestranstva a komunikácií,
       4. ohlásenie vzniku poplatkovej povinnosti za užívanie verejného priestranstva,
       5. dočasné a trvalé dopravné značenie – jeho osadenie, údržbu a demontáž,
       6. označenie stavby v zmysle platnej legislatívy ako aj osadenie veľkoplošnej informačnej tabule o projekte podľa pokynov Objednávateľa,
       7. Stavenisko proti vstupu cudzích osôb, ohradenie výkopov,
       8. geodetické vytýčenie stavby zodpovedným geodetom na základe geodetického zamerania stavby obdržaného od Objednávateľa (Objednávateľ, okrem polohopisného a výškopisného zamerania uličných pásov použitého pri spracovaní projektovej dokumentácie – súčasť predloženej Dokumentácie Objednávateľa, nedisponuje kompletným geodetickým eleborátom v elektronickej podobe),
       9. vytýčenie inžinierskych sietí pred začatím prác vrátane všetkých poplatkov,
       10. realizáciu prechodov pre chodcov a prejazdu vozidiel,
       11. vstupy na pozemky vr. zabezpečenia súhlasu vlastníkov alebo užívateľov, zabezpečenia dokladov o navrátení dotknutých pozemkov do pôvodného stavu,
       12. vypracovanie kontrolného a skúšobného plánu (KSP) podľa požiadaviek zákona č. 254/1998 Z. z. o verejných prácach , ktorého obsahom bude počet a druhy skúšok pre všetky materiály a technológie použité pri výstavbe vrátane spôsobu predkladania a zodpovednosti za skúšky,
       13. vypracovanie plánu komplexných skúšok, vykonanie komplexných skúšok v súlade so schváleným KSP,
       14. revízie vyhradených technických zariadení v zmysle platných predpisov,
       15. monitoring kanalizačného potrubia TV kamerou so zobrazovaním sklonov vr. písomného elaborátu pred odovzdaním Diela,
       16. archeologický dozor a prípadné predloženie nálezu metódou záchranného archeologického výskumu,
       17. v mene Objednávateľa prihlásenie čerpacích staníc, prípadne iných Technologických zariadení k napojeniu na odber elektrickej energie, úhrada pripojovacích poplatkov je na strane Objednávateľa,
       18. dočasné staveniskové komunikácie k objektom podľa potreby stavby vrátane ich povrchových úprav a spätného uvedenia zabratých plôch do pôvodného stavu,
       19. dohody o dopravnom režime a prístupe k stavbe a podľa toho vykonať opatrenia v rámci dodávky stavby,
       20. povrchové úpravy dotknutých a zabraných plôch a komunikácií,
       21. dodržanie podmienok dotknutých orgánov a organizácií v zmysle Povolení ako aj vyjadrení k projektovej dokumentácii pre stavebné povolenie a realizáciu stavby,
       22. vypracovanie projektu organizácie dopravy vrátane zabezpečenia jeho odsúhlasenia príslušným orgánom,
       23. vypracovanie prevádzkového a manipulačného poriadku pre prípadné predčasné užívanie časti Diela, pre dočasné užívanie (Skúšobnú prevádzku) a trvalé užívanie Diela, prípadne časti Diela,
       24. vypracovanie projektu skutočného vyhotovenia vrátane zabezpečenia súhlasu Dozoru a Objednávateľa, vrátane geodetického zamerania Diela a geometrických plánov za účelom zápisu do katastra nehnuteľností,
       25. akékoľvek a všetky ostatné povinnosti, ktoré sú potrebné na vyhotovenie Diela a ktoré Zhotoviteľovi vyplývajú z Právnych predpisov.
       26. vyhotovenie pasportu jestvujúcich prístupových ciest ako aj priľahlých nehnuteľností, ktoré by mohli byť pri realizácii jednotlivých aktivít poškodené alebo ohrozené pracovnou činnosťou Zhotoviteľa.
  3. Pred začatím prác na jednotlivých stavebných objektoch je Zhotoviteľ povinný prizvať Dozor Objednávateľa, ktorý skontroluje, či má Zhotoviteľ k dispozícii kompletnú dokumentáciu (najmä dokumentáciu na realizáciu Diela po jej schválení zo strany Objednávateľa) a všetky potrebné vyjadrenia k začatiu prác na Stavenisku. Zhotoviteľ pred začatím prác predloží Dozoru Objednávateľa fotodokumentáciu skutkového stavu prístupových komunikácií. Akékoľvek stavebné práce na Diele môže Zhotoviteľ začať až po obdržaní pokynu Dozoru Objednávateľa na začatie prác; ten ho vydá bezodkladne potom, ako preverí, že sú splnené podmienky na začatie prác na Stavenisku.
  4. Zhotoviteľ pred začatím prác je povinný zabezpečiť na vlastné náklady a zodpovednosť všetky Povolenia okrem Povolení Objednávateľa potrebné k samotnej realizácií prác na Diele (napr. súhlas k výrubu stromov, súhlas k umiestneniu informačných tabúľ, súhlas s prácami v ochranných pásmach, rozkopávkové povolenia, povolenia k zvláštnemu užívaniu cestných komunikácií a pod.), vrátane všetkých druhov poplatkov a nákladov spojených s uvedenými úkonmi.
  5. Zhotoviteľ nesie zodpovednosť za správne umiestnenie všetkých častí Diela v súlade so Špecifikáciou predmetu zákazky a Dokumentáciou Zhotoviteľa a špecifikami Staveniska, a je povinný napraviť každú chybu v situovaní, umiestnení, rozmeroch alebo vytýčení Diela na Stavenisku.
  6. Zhotoviteľ je zodpovedný za vytýčenie všetkých podzemných vedení a súhlasov správcov podzemných a nadzemných inžinierskych sietí k realizácii prác, ďalšie vytýčenie a iné meračské a geodetické práce, potrebné pre vykonanie Diela, presné vytýčenie všetkých objektov stavby vo vzťahu k základným smerovým a výškovým pevným bodom stavby, správnosť polohy, výšok, rozmerov a umiestnenie všetkých objektov stavby a za zabezpečenie všetkých potrebných prístrojov, zariadení, pomôcok, materiálov a pracovníkov v súvislosti s realizáciou Diela. Zhotoviteľa jeho zodpovednosti za presnosť vytýčenia. Zhotoviteľ je povinný starostlivo udržiavať všetky smerové a výškové body, zameriavacie konštrukcie, vytyčovacie kolíky, klince a ďalšie predmety, prípadne označenia použité pre vytyčovanie objektov.
  7. Pokiaľ sa kedykoľvek v priebehu vykonávania prác na Diele zistí chybná poloha, chybné výšky, rozmery alebo umiestnenie akejkoľvek časti Diela, ku ktorým došlo z dôvodov na strane Zhotoviteľa, Zhotoviteľ je povinný takú vadu odstrániť na vlastné náklady. Pokiaľ chyba vznikla použitím nesprávnych podkladov a údajov Objednávateľa, pokiaľ na ich nesprávnosť Zhotoviteľ podľa tejto Zmluvy nemal upozorniť, jedná sa o zodpovednosť Objednávateľa a Objednávateľ znáša aj zvýšené náklady na odstránenie takej vady. V takom prípade je Zhotoviteľ povinný požiadať Objednávateľa o vydanie pokynu Zmluvy. Kontrola vytýčenia alebo akejkoľvek výšky vykonaná Objednávateľom nezbavuje Zhotoviteľa žiadnej zodpovednosti.
  8. Ak v súvislosti s prácami na Stavenisku bude treba umiestniť alebo premiestniť dopravné značky podľa Právnych predpisov, obstará tieto práce Zhotoviteľ podľa projektu organizácie dopravy, ktorý si pre tento účel vypracuje a predloží na odsúhlasenie príslušným orgánom. Zhotoviteľ zabezpečuje umiestňovanie a udržiavanie dopravných značiek počas prebiehajúcich prác. Zhotoviteľ svojou činnosťou nesmie narušiť bezpečnosť cestnej dopravy. Všetky práce na jestvujúcich vedeniach a zariadeniach vykoná Zhotoviteľ po vydaní súhlasu správcom vedenia alebo zariadenia, za podmienok daných správami vedenia a za dozoru správcu počas vykonávania týchto prác.
  9. Všetky archeologické nálezy nájdené na Stavenisku Zhotoviteľ okamžite oznámi Objednávateľovi a zároveň vydá o tom oznámenie Dozoru Objednávateľa, ktorý vydá pokyn, ako s nimi má Zhotoviteľ narábať. V prípade ak Zhotoviteľovi vznikne oneskorenie a/alebo zvýšené náklady v dôsledku plnenia týchto pokynov, postupuje sa podľa Zmluvy.
  10. Zhotoviteľ je pred začatím výkopových prác alebo iných prác, ktoré by mohli ohroziť jednotlivé podzemné alebo nadzemné vedenia (ako sú kanalizácia, vodovod, telekomunikačné káble, elektrické vedenia, plynovodné potrubia a podobné) povinný oboznámiť sa s umiestnením všetkých existujúcich sietí. Zhotoviteľ pred začatím prác písomne požiada vlastníkov, správcov alebo prevádzkovateľov týchto sietí o ich lokalizáciu/vytýčenie a v prípade podzemných vedení vyhotoví ručne kopané sondy v potrebnom rozsahu. Náklady spojené s vytyčovaním a vysondovaním sietí ich správcami znáša Zhotoviteľ. Zhotoviteľ je zodpovedný za všetky škody spôsobené ním alebo jeho Subdodávateľmi počas výkonu prác na týchto zariadeniach a takéto škody musí na vlastné náklady bezodkladne odstrániť.
  11. Zhotoviteľ je povinný na vlastné náklady udržiavať na prevzatom Stavenisku a priľahlých komunikáciách, určených na dopravu materiálu poriadok a čistotu a odstraňovať odpady a nečistoty, ktoré vznikli pri vykonávaní jeho prác. Dozoru Objednávateľa musí byť umožnený prístup k akejkoľvek časti Diela. Žiadna časť Diela nesmie byť zakrytá bez súhlasu Dozoru Objednávateľa. Akékoľvek podstatné skutočnosti a okolnosti týkajúce sa vykonávania Diela je Zhotoviteľ povinný konzultovať s Dozorom Objednávateľa. Technický dozor je oprávnený schvaľovať súpis vykonaných prác. Dozor Objednávateľa je oprávnený vykonávať akékoľvek záznamy v stavebnom denníku. Pre vylúčenie pochybností, žiadny záznam a/alebo schválenie práce zo strany Dozoru Objednávateľa, nezbavuje Zhotoviteľa žiadnej zodpovednosti alebo povinnosti.
  12. Zhotoviteľ bude na vlastné náklady zodpovedný za zabezpečenie vody, elektriny a všetkých energií a ďalších služieb, ktoré môže pri realizácií Diela potrebovať, a to formou zriadenia osobitných odberných miest jednotlivých, ktoré môže pri realizácii Diela potrebovať, ak sa s Objednávateľom nedohodne inak. Všetky náklady na energie znáša Zhotoviteľ.
  13. Zhotoviteľ počas celej platnosti tejto Zmluvy nesie zodpovednosť za všetky práce na Diele a akékoľvek nebezpečenstvo spojené s prácami na Diele, zhotovovaním Diela a akýmikoľvek inými prácami a činnosťami, ktoré je Zhotoviteľ povinný vykonať.
  14. Zhotoviteľ sa zaväzuje zabezpečiť všetky technologické zariadenia Staveniska a materiály nevyhnutné pre zhotovenie Diela a dopraviť ich na Stavenisko, a to v takom predstihu, aby pred začatím zhotovovania príslušnej časti Diela boli na Stavenisku k dispozícii všetky technologické zariadenia Staveniska a materiály nevyhnutné pre zhotovenie príslušnej časti Diela. Zhotoviteľ je oprávnený skladovať na Stavenisku výlučne len technologické zariadenia Staveniska a materiály určené na realizáciu Diela podľa Zmluvy. Zhotoviteľ zabezpečí ochranu technologických zariadení Staveniska a materiálov pred poškodením alebo zničením a ich skladovanie tak, aby tieto nestratili predpísané, resp. požadované vlastnosti. Zhotoviteľ zodpovedá za súlad všetkých materiálov, ktoré použil na zhotovenie Diela, s príslušnými Právnymi predpismi a  Zmluvou. Nebezpečenstvo vzniku škody na materiáloch a Diele znáša výlučne Zhotoviteľ a to až do prevzatia Diela resp. jeho časti zo strany Objednávateľa na základe Preberacieho protokolu.
  15. Zhotoviteľ je zodpovedný za nakladanie s odpadmi vrátane prípadných stavebných odpadov podľa příslušných ustanovení Právnych predpisov o nakladaní s odpadmi, ktoré vzniknú v súvislosti s plnením tejto Zmluvy. Zhotoviteľ nesie zodpovednosť za plnenie a plní za Objednávateľa aj všetky povinnosti pôvodcu odpadu v zmysle príslušných ustanovení Právnych predpisov. V prípade ak Objednávateľovi vznikne akákoľvek škoda v dôsledku porušenia povinností Zhotoviteľa podľa tejto Zmluvy alebo zákona o odpadoch v súvislosti s (ne)plnením akýchkoľvek povinností podľa zákona o odpadoch a príslušných vykonávacích predpisov, Zhotoviteľ odškodní Objednávateľa za akékoľvek takéto škody.
  16. Odo dňa začatia vykonávania prác na Diele je Zhotoviteľ povinný viesť stavebný denník v zmysle Stavebného zákona a príslušných vykonávacích predpisov. Pri vedení stavebného denníka sa budú Zmluvné strany riadiť najmä ustanoveniami podľa príslušných ustanovení zákona platného v čase plnenia Diela. Stavebný denník musí byť trvale prístupný všetkým pracovníkom podieľajúcim sa na vykonávaní Diela a kontrolným orgánom na vopred dohodnutom mieste na Stavenisku. Vedenie stavebného denníka sa končí dňom, keď sú odstránené všetky vady a nedorobky na Diele. Žiadny súhlas alebo zápis Objednávateľa vo vzťahu k Dielu alebo postupe prác na Diele nezbavuje Zhotoviteľa žiadnej zodpovednosti. Ak sa na Diele nájdu chyby, opomenutia, nejasnosti, rozpory, nedostatky alebo akékoľvek iné vady, tieto budú spolu s Dielom opravené na náklady Zhotoviteľa, nehľadiac na súhlasy alebo schválenia Objednávateľa uvedené v stavebnom denníku alebo inak udelené zo strany Objednávateľa.
  17. Objednávateľ je oprávnený vstupovať na Stavenisko a kontrolovať postup Zhotoviteľa pri zhotovovaní Diela. Zhotoviteľ poskytne Objednávateľovi všetku súčinnosť pri vykonávaní kontroly podľa tohto bodu. Vykonanie kontroly zo strany Objednávateľa (Dozoru Objednávateľa) Zhotoviteľa nezbavuje žiadnej povinnosti alebo zodpovednosti.
  18. Dozor Objednávateľa je oprávnený kedykoľvek v pracovnej dobe vyzvať pracovníkov Zhotoviteľa alebo ním poverené osoby nachádzajúce sa na Stavenisku na podrobenie sa dychovej skúške na prítomnosť alkoholu alebo inej omamnej látky; v prípade pozitívneho výsledku, resp. odmietnutia dychovej skúšky, má právo okamžite vypovedať a trvale zakázať vstup na pracovisko dotknutému pracovníkovi Zhotoviteľa alebo Zhotoviteľom poverenej tretej osobe. Objednávateľ má v každom jednom taktom prípade nárok na zaplatenie zmluvnej pokuty vo výške 1000,- EUR (slovom: tisíc euro) za každý výsledok pozitívnej skúšky, resp. odmietnutia podrobiť sa skúške.
  19. Skutočnosť, že Objednávateľ alebo Dozor Objednávateľa skontroloval výkresy, výpočty, dodávky, vzorky a vykonané práce, nezbavuje Zhotoviteľa zodpovednosti za prípadné vady a nedostatky a vykonávanie potrebných kontrol tak, aby bolo zaručené riadne vykonanie Diela.
  20. Všetky práce potrebné pre vyhotovenie a dokončenie Diela a odstránenie prípadných vád Diela musí Zhotoviteľ vykonávať tak, aby nezasahovali neprimerane alebo nevhodne do (i) vymoženosti/pohodlia verejnosti a (ii) prístupov, možností užívania a údržby verejných alebo súkromných komunikácií a chodníkov k nehnuteľnostiam/pozemkom, nezávisle na tom, či sú vo vlastníctve Objednávateľa alebo inej osoby.
  21. Škody spôsobené realizáciou Diela nad rozsah Staveniska a vzniknuté na ostatnom majetku Objednávateľa alebo tretích osôb je Zhotoviteľ povinný odstrániť na vlastné náklady uvedením do pôvodného stavu.
  22. Ak v súvislosti so začatím prác na Stavenisku bude potrebné umiestniť alebo premiestniť dopravné značenie podľa Právnych predpisov, tieto na vlastné náklady a zodpovednosť zabezpečí Zhotoviteľ, ktorý zodpovedá aj za ich umiestnenie a udržiavanie.
  23. Zhotoviteľ je povinný používať všetky primerané prostriedky k tomu, aby nedošlo k poškodeniu ciest umožňujúcich spojenie so Staveniskom alebo vedúcim k Stavenisku dopravou Zhotoviteľa alebo ktorýmkoľvek z jeho Subdodávateľov. Zhotoviteľ musí vyhľadávať také trasy, vybrať a používať také vozidlá a mechanizmy a obmedziť a rozložiť náklad tak, aby každá doprava na Stavenisko a zo Staveniska, ktorou dochádza k presunu materiálov, strojného zariadenia bola vykonávaná tak, aby nevznikali zbytočné škody na týchto cestách a mostoch. Vzniknuté škody a poškodenia je Zhotoviteľ povinný odstrániť na vlastné náklady uvedením do pôvodného stavu.
  24. Zhotoviteľ je povinný pri realizácii Diela dodržiavať všetky podmienky Povolení, ako aj všetkých vyjadrení a rozhodnutí orgánov štátnej správy a iných organizácií, ktoré sa týkajú realizácie Diela a bude znášať prípadné vzniknuté škody vyplývajúce z nerešpektovania požiadaviek a pokynov uvedených v predmetných vyjadreniach a/alebo rozhodnutiach.
  25. Materiály, stavebné diely a výrobky zabezpečované Zhotoviteľom musia byť v súlade s požiadavkami na materiály, stavebné diely a parametre výrobkov uvedených Špecifikácii premetu zákazky, a/alebo Právnych predpisoch podľa príslušných ustanovení zákona platného v čase plnenia Diela. Zhotoviteľ je povinný odovzdať certifikáty všetkých takýchto materiálov, stavebných dielov a výrobkov Dozoru Objednávateľa na schválenie najneskôr 30 dní pred zabudovaním materiálov a zariadení do Diela. Dozor Objednávateľa sa k predloženým certifikátom písomne vyjadrí do 7 dní odo dňa ich obdržania. Zhotoviteľ nesmie zabudovať do Diela žiadne materiály, stavebné diely alebo výrobky bez súhlasu Dozoru Objednávateľa. Ku všetkým materiálom prichádzajúcim do priameho styku s pitnou vodou musí Zhotoviteľ doložiť platné certifikáty o vhodnosti materiálov pre styk s pitnou vodou. Certifikáty budú vydané akreditovaným skúšobným ústavom a budú mať platnosť až do podpísania záverečného Preberacieho protokolu k Dielu.
  26. Zhotoviteľ poskytne a zabezpečí vzorky v plnom rozsahu všetkých materiálov alebo vybavenia v súlade so Špecifikáciou predmet zákazky a Právnymi predpismi a najmenej 7 dní pred plánovanou objednávkou alebo nákupom týchto materiálov alebo vybavenia. V prípade, ak Zhotoviteľ predloží vzorky, ktoré nevyhovujú požiadavkám tejto Zmluvy, Objednávateľ, resp. Dozor Objednávateľa má právo odmietnuť akúkoľvek takúto vzorku, v tom prípade Zhotoviteľ je povinný predložiť novú vzorku bez zbytočného odkladu. Riziko, výdavky a zodpovednosť za prípadné zamietnutia vzoriek znáša Zhotoviteľ.
  27. Zhotoviteľ je povinný pred začatím realizácie Diela, resp. jeho časti predložiť Objednávateľovi technologické postupy ním vykonávaných prác spracované v rozsahu v zmysle požiadavky § 4 odsek 2 vyhlášky č. 147/2013 Z. z. a kontrolno-skúšobný plán. Predloženie týchto dokladov nezbavuje Zhotoviteľa zodpovednosti za riadne a včasné odovzdanie Diela.
  28. Pre vylúčenie pochybností, podmienkami vykonania Diela uvedenými v tomto bode nie sú dotknuté ostatné podmienky uvedené v ostatných častiach Zmluvy, najmä v ostatnej Dokumentácii Objednávateľa.